Diari Oficial de la Generalitat Valenciana


Sumari del DOGV 4531, del 26-06-2003 (2003/7503)

RESOLUCIÓ de 13 de juny del 2003, del conseller de Cultura i Educació, per la qual s'autoritza la posada en funcionament d'ensenyances conduents a l'obtenció del títol oficial de Diplomat en Ciències Empresarials en el centre privat Facultat d'Estudis de l'Empresa, centre adscrit a la Universitat Politècnica de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/7503


Data del document
:   13-06-2003

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * València
    * universitat
    * ensenyament privat
    * títol d'estudis
    * legislació

RESOLUCIÓ de 13 de juny del 2003, del conseller de Cultura i Educació, per la qual s'autoritza la posada en funcionament d'ensenyances conduents a l'obtenció del títol oficial de Diplomat en Ciències Empresarials en el centre privat Facultat d'Estudis de l'Empresa, centre adscrit a la Universitat Politècnica de València. [2003/7503]
  
El Decret 196/2001, de 18 de desembre, del Govern Valencià, va autoritzar la implantació de les ensenyances universitàries conduents a l'obtenció del títol oficial de Diplomat en Ciències Empresarials en el centre privat d'ensenyança superior Facultat d'Estudis de l'Empresa, adscrit a la Universitat Politècnica de València.
  
El mencionat decret establix que la posada en funcionament de les ensenyances serà autoritzada pel conseller de Cultura i Educació, després de l'homologació pel Consell d'Universitats del corresponent pla d'estudis.
  
Per Acord de la Comissió Acadèmica del Consell d'Universitats de data 7 de març del 2002 s'homologa el pla d'estudis corresponent. Per Reial Decret 545/2003, de 9 de maig, s'homologa el títol de Diplomat en Ciències Empresarials de la Facultat d'Estudis de l'Empresa.
  
Vist l'article 16 apartat 4 del Reial Decret 557/1991, de 12 d'abril, sobre creació i reconeixement d'universitats i centres universitaris i el que disposa l'article 12 del Decret 252/1997, de 23 de setembre, del Govern Valencià, pel qual es regula el procediment d'autorització d'implantació de titulacions en les universitats públiques de la Comunitat Valenciana i en exercici de les atribucions conferides per l'article 35 de la Llei de Govern Valencià, resolc:
  
Primer
  
Autoritzar, amb efectes des de la seua impartició, la posada en funcionament de les ensenyances conduents a l'obtenció del títol oficial de Diplomat en Ciències Empresarials en el centre privat d'ensenyança superior Facultat d'Estudis de l'Empresa, adscrit a la Universitat Politècnica de València.
  
Segon
  
D'acord amb l'apartat 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat Politècnica de València haurà de sotmetre a avaluació de l'Agència Nacional d'Avaluació de la Qualitat i Acreditació el desenrotllament efectiu de les corresponents ensenyances.
  
Tercer
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998 Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
DISPOSICIÓ FINAL
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 13 de juny del 2003
  
El conseller de Cultura i Educació
  
MANUEL TARANCÓN FANDOS